Արվեստի քննադատ, համադրող Ռուբեն Արևշատյանի դիտարկմամբ` այսօր գրեթե բոլոր հետխորհրդային երկրներում վերաբերմունքը նախկին խորհրդային ճարտարապետության պահպանության նկատմամբ նույնն է: Կան երկրներ, որտեղ այդ ժառանգությունը գրեթե լրիվ անտեսված է, կան երկրներ, որտեղ այն տրանսֆորմացվում և ադապտացվում է նոր միջավայրին, շատ երկրներում էլ այնպես է կերպարանափոխվում, որ հնարավոր չի լինում նույնիսկ ճանաչել այդ շենքերի նախնական տեսքը: Որպես հետխորհրդային լավագույն պահպանված քաղաքի օրինակ Արևշատյանը նշում է Մինսկը: